Пычак авыл җирлегененең

2015 нче елда эшләнгән эшләренә отчет

Хөрмәтле Сергей Димитриевич, килгән кунаклар, депутатлар һәм җирлектә яшәүче авылдашлар!

Белгәнебезчә,Пычак авыл җирлегенә 3 авыл керә, 206 хуҗалыкта 746 кеше яши. Шуның 196 сы пенсионер. 96 укучы мәктәпләребездә белем ала. Мәктәпкәчә яшьтәге балалар саны 42 . Эшкә яраклы халык саны 308. 26 студент төрле уку йортларында белем ала.

 2015 нче ел дәвамында 12 бала туды, 11 улем турында гражданлык хәле акты теркәлде.Соңгы 3 елга анализ ясасак: 2013 нче елда 11 бала туган, 6 кеше үлгән; 2014 нче елда 10 бала туган,12 кеше үлгән.

**Нәтиҗә:**

**2014 нче елда демографик хәл кискенләшеп киткән иде, 2015 елда исә туучылар саны үлүчеләрдән күбрәк булуы күзәтелә.**

Бугенгесе көндэ шәхси хуҗалыкларда якынча 169 баш мөгезле эре терлек, шуларның 84 е савым сыеры, 567 баш сарык һәм кәҗә, 13 баш ат, 1646 кош – корт, 168 баш умарта исәпләнелә.

 Авылларда яшәүче халыкка 3 кибет, 1 мәдәният йорты, 2 клуб, 2 китапханә, 1 фельшерлык – акушерлык пункты хезмәт күрсәтә. 85 укучысы булган 1 урта һәм 1 башлангыч мәктәп балаларга белем бирә. Арпаяз башлангыч мәктәбендә 11 бала башлангыч сыйныфларында белем ала.

 Әсән – Елга балалар бакчасында 19 бала, Арпаяз балалар бакчасында 8 тәрбияләнә.

Ныклы белем бирүдән тыш,мәктәптәпләребездә балаларны спортка тарту өстендә дә максатчан эш алып баралар.Чөнки спорт – ул сәламәтлекнең нигезе.

 Ватанны саклаучылар көненә багышланган спартакиада, хоккей турниры, воллейбол ярышлары ел да уздырыла. Узебезнең җыелма команда Район ярышларында да катнаша. Ошторма Юмья җирлегендә ел саен Кирилов призына уздырыла торган спартакиада катнашып призлы урыннар алдык. Пычак авыл җирлегендә Галимуллин Ринат призына көрәш ярышы уздыру традициягә кереп бара.

 Төрле ярышларны үткәрүдә авылыбыздагы эшмәкәрләр бик теләп булышалар.Авылларыбызда дөрес,сәламәт яшәү рәвеше алып барыр өчен барлык шартлар да тудырылган.

 Тәжрибәле фельдшер Гарифзянова Рауза Минегалиевна Пычак авыл җирлегенең өч авылына да хезмәт күрсәтә. 2016 елда Әсән – Елга авылы ФАП капиталь ремонт планлаштырыла.

 Сәүдә хезмәте күрсәтүнең торышы тотрыклы хәлдә. Халык көн дә җылы икмәк килеп тора. Әсән- Елгада 2 кибет, Арпаязда 1 кибет, Пычакка выездной торговля хезмәт күрсәтә.

 Халыкның эш белән тәэмин тиелүнә килгәндә, бер өлеше агрофирма “Сөт илендә эшли. Халыкның бер өлеше җирлек территориясендәге учрежденияләрдә хезмәт күрсәтә. Район үзәге якын булганлыктан, район үзәгендә эшләүчеләребез дә байтак. Җирлектәге ИП лар 23 кә якын кешене эш белэн тәэмин итәләр. Гомумән җирлектәге халык тулысынча эш белән тәэмин ителгән.

«2015 – 2017 елларда Татарстан Республикасында эш башлаучы фермерларга ярдәм итү” программасы кысаларында Пычак авыл җирлегеннән Бариев Тахир КФХ 2 га җиләк – җимеш культуралары үстерүгә 800 мең, Гимадиев Дамир КФХ 52,44 га бөртекле һәм кузаклы культуралар үстерү өчен 900 мең күләмендә грант оттылар. “Лизинг Грант” программасы буенча Гимадиев Дамир КФХ 607,866 грант алды.

 Мәдәният йортында һәм клубларда, һәр истәлекле дата күңелле генә билгеләп үтелә. Жиңунен 70 еллыгына багышланган митинглар, 8 март халыкара хатын-кызлар коне унаеннан чаралар, энилэр бэйрэме, Зәрә, Сомбелэ, Яна ел, Сабантуй бэйрэмнэре киң масштабта уткәрелде. Барлык уткэрелэ торган чараларда әлбәттә мәдәният йорты җитэкчеләренең өлеше бик зур. Пычакта 6, Арпаязда 6, Эсэн – Елгада - 9 берлэшмэ хэм ветераннар клубы эшли.

 2015 елда Әсән – Елга авылы мәдәният йорты һәм китапханәсе 200 мең грант отты. Әсән – Елга китапханәсенең грант акчасы мебель, китаплар алуга тотылды. Мәдәният йортыныкы аппаратура алырга тотылачак.

 Җирлек буенча 196 өлкән кеше яши. Өлкәннәр көне уңаеннан 3 авылда да чәй табыны артында аларга бәйрәм кичәсе оештырдык.

 9 май бәйрәмендә сугыш һәм тыл ветераннарын чакырып, ветераннар Советы белән берлектә митинг үткәрелде. Чәй табыны артында аларга бәйрәм кичәсе оештырылды.

 Бөек Ватан Сугышына безнең җирлектән барлыгы 302 кеше сугышка киткән. Шуның 215 е кире әйләнеп кайта алмады. Пычак авыл җирлеге буенча бары 1 генэ сугыш ветераны исән-сау. Эсэн - Елга авылында гомер итуче Зиганшин Мөхәммәткаим Җиһанша улы.

 «Билгесез солдат» хэйкэленэ капиталь ремонт ясалды. «Исэннэрнен кадерен бел, улгэннэрнен каберен бел» дип исемлэнгэн такта яңадан ясалды. Агрофирма “Сөт иле” – “ Әсәнбаш” генераль директоры Гарифуллин Ильдар Альбертович, Салахутдинов Ильяс, Давлетшин Ринат, Бариев Таһир тарафыннан спонсорлык ярдәме күрсәтелде.

 Пычак авыл җирлегендә юлларның торышы яхшы хәлдә дип билгеләп үтәсе килә. Эсэн - Елга авылы узэк урамына Республика Программасы кысаларында 2 км 460 м озынлыкта 67 млн лык асфальт юл салынды. 2014 елгы узара салым акчалары хисабына Әсән-Елга авылында 200 м, Пычак хэм Арпаяз авылларыда 100 м таш тушэлде. Бу юлларның торышы киләчәктә дә контрольдә булачак.

 2015 елда Әсән-Елга авылында биш чакрымга якын арада махсус фин проекты кысаларында, яңа төр чыбыклар, кабель һәм арматуралар кулланып, электр линияләре яңартылды. Тимер-бетон ут баганаларының барысы да куллану вакыты 50 елга кадәр сузыла торган һәм махсус состав белән сеңдерелгән агач баганага алыштырылды. - Заманча кабельләр сузганнан соң электр энергиясенең көчәнеш сыйфаты күзгә күренеп үзгәрде. Әсән-Елга авылындагы электр линияләрен алыштыруны Алабуга электр челтәре һәм “Средневолжсксельэлектросетьстрой” җәмгыяте генераль подрядчылары башкарды.

 Җирлектәге шәхси хуҗалыклар су белән тәэмин ителгән, трассалар тузган булуга карамастан, өзеклекләрне булдырмаска тырышабыз. Әсән – Елгада 5 тапкыр, Арпаязда 2 тапкыр су трассалары ремонтланды. Арпаязда 1, Әсән – Елгада 2 артезиан насослары алыштырылды. Арпаяз, Әсән – Елга, Пычак авылларындагы артезиан автоматлары алыштырылды. Электрик Шакиров Рафаэль бу эшләрне һәрвакыт контрольдә тотып, вакытында ремонт ясап, халыкны сулы итүдә өзеклекләрне булдырмаска тырыша. Рәхмәт аңа.

 2015 елда Эсэн Елга авылында “Салкын чишмэгэ” реконструкция ясалды. Чишмә буена мәктәп укучылары ярдәме белән агачлар утыртылды. Ногманов Рифкат ярдәме белән чишмә яны койма белән әйләндереп алынды. Авыл халкы бу чишмәгә бик теләп йөри.

 Саба мелиорациясе белэн берлектэ үзара салым акчасына Әсән – Елга авылы уртасына торба сузып 270 метр ераклыктан чишмэ чыгарылды. Бу чишмәнең суын авыл халкы күптән көткән иде.

 Экология торышын яхшырту хэрберебезнен изге бурычы. Халыктан конкуреш калдыкларын, чупне жыю оештырылган. Ике атнага бер тапкыр машина белэн барлык урамнарны йореп чуп жыела. Хужалыкта чуп кубрэк жыелган очракта чуп төяу очен арба куйдыру момкинлеге тудырылган.

 Хэр елны апрель-май айлары чисталык айлыгы буларак игълан ителә. Төп игътибар хуҗалыкларның чисталыгына, янгын куркынычсызлыгы кагыйдәләренең үтәлешенә юнәлтелә. Ләкин чистарту эшләре бу икеайлыкта гына башкарылмый. һәр учреждение узенә билгеләнгән дамба буйларын чуп-чарлардан, туералардан, посадкаларны даими рәвештә чистартып тора. Ин зур өстенлек зиратлар чисталыгына бирелә.Авыл халкынын зур тырышлыгы нәтиҗәсендә чисталык өмәләре уздырыла. Бу эшләрне башкаруда ярдәм иткән авылдашларыбызга бик зур рәхмәт әйтәсе килә. Һәрбер авылда да ахирәт йортлары булган зиратларыбыз төзек һәм чиста.

 Бугенге кондэ жирлекнен 3 авылында да мэчетлэребез эшлэп тора. Һәр авылның мәчетендә дини гыйлем алу оештырылган.Һәр елны укырга теләүчеләр арта,бу бик сөендерә. 2015 елда Иске мәктэп бинасына реконструкция ясап, Эсэн – Елга авылында мэдрэсэ булдырылды. Мэдрәсә төзүдә активлык күрсәткән Хафизов Фәнил, Залялиев Шамил абыйларның өлешләре зур. Мэдрәсәдә олыларга, балаларга дин сабаклары бирү , вәгазьләр оештырыла. 2015 елнын декабрь аенда бик матур итеп «МЭУЛИД» бэйрэме уткэрелде. Милли төсебез булган әлеге җыенны традициягә әйләндереп,озак еллар буена уздырылыр дип ышанып калабыз. Ильнар Хафизов көче белән мэдрэсэ каршында 100 менлек балалар мәйданчыгы булдырылды. Бу егетебез читтә эшләүенә карамастан җирлегебезгә зур ярдәм күрсәтә. Бик зур рәхмәт аңа.

 Жэй аенда Пычак авылында авыл халкы көче белән яна мэчеткэ нигез салынды, шул хөрмәткә нигез корбаны ашы уткэрелде. Хэзерге вакытка бу ике катлы бина тубэ астына керде. Бу мәчетне төзүдә Гомәр абый, Кашапов Илҗнур башлап йөрделәр. Авыл халкы 1 этаңын үзләренең тырышлыгы белән күтәреп куйдылар. Пычак авылының бердәм икәнлеге шунда расланды. Бу мәчетне салыр өчен өч авыл халкы, эшмәкәрләр, Метал савыт – сабалар заводы, Кирпеч заводы, ИП Хурамшин Фэнил, Юнусов Рамазан, агрофирма “Әсәнбаш” һәм башкалар ярдәм күрсәтте.

 Кызганычка каршы, Яңа ел бәйрәмнәрендә Республика буенча 96 янгын чыгу күзәтелә, шунда 12 кеше һәлак булып,13 е төрле тән җәрәхәтләре алган. Безнең авыл җирлегендә 196 пенсионер бар. Шулар арасында 27 се ялгыз яшәүчеләр, 10 күп балалы гаилэ. Безнең җирлектә дә көз аенда ялгыз торучы Хамидуллин Рэиснең өе янып бетте. Авыл халкы, Хурамшин Фэнил Наилевич , Нургаянов Рамис Тимергалиевич, Давлетшин Ринат Рэхипович, Әсәнбаш агрофирмасы җитәкчесе Гарифуллин Ильдар Альбертович, тарафыннанаңа материаль ярдәм күрсәтелде. Вагончик алып кайтып, ремонтланылып, электр белән җылытылып, Хамидуллин Рәис абый бүгенге көндә шунда матур гына яшәп ята.

Хөрмәтле авылдашлар! Карак берне ала, ә янгын барысын да. Янгын куркынычсызлыгы кагыйдәләрен утәсәгез иде. Кечкенә балаларга, өлкән кешеләргә, ялгыз яшәүчеләребезгә, безнең ярдәмгә мохтаҗ куп балалы авылдашларыбызга игътибарлырак булсак иде. Җирлегебездә Арпаяз авылында социаль яктан кукыныч Гайфиевлар гаиләсе яши. Гайфиев Аяз ООО “Заман” да эшли, ә Гайфиева Ирина Мәшгүллек үзәгендә учетта тора. Алар 3 бала тәрбияли: икесе мәктәптә укый, берсе балалар бакчасына йөри. Җирлек халкына, укытучыларга, тәрбячеләргә тәрбия йөзеннән игътибарны арттырасы иде.

 Шулай ук Республика күләмендә халыкның яшәү рәвешен яхшырту ниятеннән яңа карарлар кабул ителеп референдум үткәрелде.Референдумда 63 процент тавыш белән үзара салым акчасы җыярга дигән карар кабул ителде.Һәм халыктан 200 шәр йөз сум акча җыелып, 100 мең 334 сум акча җыелды. Дәүләт бюджетыннын 401мең 338 сум бүлеп бирелде. Барсы бергә 501 738 сум тәшкил итте. Җирлек буенча барлыгы 502 кеше.катнашты. Шул акчага эшләнгән эшләр:

Арпаяз авылында 68 мен 574 сумга коеларда пожар гидранты урнаштырылды.

Пычак авылында 118,014 су башнясы ремонтланды һәм буялды.

Әсән – Елга авылында 58574 коеларда пожар гидранты урнаштырылды.

Әсән – Елга вылында 127148 сумга чишмэ каптажланды.

Әсән – Елга авылында 54000 су башнясы ремонтланды һәм профнастил белән әйләндереп алынды.

Әсән – Елга авылында 46292,17 балалар мәйданчыгы урнаштырылды. 2016 нчы елда да дәүләтебез, үзара салым акчасын берничә тапкыр тапкырлап бирергә җыена.Шуңа күрә дә узган елга караганда активрак катнашып,беренче чиратта эшлисе эшләрне халык белән уртага салып киңәшеп,шушы программада катнашырга чакырып калам.

Узган елда эшләнелгән эшләр шактый булсада,әле эшлисе эшләр бик күп.**2016 нче елда түбәндәге бурычлар планга куелган:**

1)Шәхси хужалыкларда мал саннарын арттыру,халыкны эшле итү.

2)Балалар мәйданчыгы һәм ял урыннары булдыру

3) Халыкны су белэн тээмин итудэ озеклек булдырмау, су башняларын ремонтлау.

4) Авылларны яшеллэндеру остендэ эшлэу, даими рэвештэ чуп жыештыруны оештыру.

5) Учреждениялэрне кышкы чорга эзерлек белэн керту.

6) Референдумда катнашу.

7) Яшь буында спортка карата мэхэббэт уяту, барлык спорт ярышларында актив катнашу.

8)Сайлауларны югары дәрәҗэдэ уздыру.

 Менә шушы зур гына бурычлар. Әлеге эшләрне тормышка ашыруда булышканнары, һәртөрле ярдәм күрсәткәннәре өчен район җитәкчелегенә, Башлыгыбыз Димитриев Сергей Димитриевичка, Район Советына, Башкарма комитетына, барлык авылдашларыбызга зур рәхмәтебезне белдерәбез. Дөньялар тыныч, еллар имин килсен. Игътибарыгыз өчен зур рэхмэт!